Κάνω εφαρμοσμένα μαθηματικά,
και ένα ιδιαίτερο πρόβλημα
για όποιον ασχολείται με το αντικείμενο, είναι ότι
είμαστε σαν σύμβουλοι μάνατζμεντ.
Κανείς δεν ξέρει τι στο καλό κάνουμε.
Θα κάνω μια προσπάθεια σήμερα,
να εξηγήσω τι κάνουμε.
Λοιπόν, ο χορός είναι από τις πιο ανθρώπινες δραστηριότητες.
Χαιρόμαστε να βλέπουμε δεξιοτέχνες στο μπαλέτο ή τις κλακέτες
όπως θα δείτε σε λίγο.
Το μπαλέτο απαιτεί υψηλότατο επίπεδο εμπειρίας και τεχνικής
και υψηλό επίπεδο ικανότητας
και ίσως ένα επίπεδο καταλληλότητας εξαρχής,
κάτι το οποίο είναι γενετικό στοιχείο.
Δυστυχώς, οι νευρολογικές διαταραχές όπως η νόσος του Πάρκινσον
καταστρέφουν σταδιακά αυτή την εξαιρετική ικανότητα,
όπως συμβαίνει στον φίλο μου Γιαν Στρίπλινγκ, ο οποίος
υπήρξε κάποτε ένας εξαιρετικός χορευτής μπαλέτου.
Τα τελευταία χρόνια έχει γίνει τεράστια πρόοδος στον τομέα της θεραπείας.
Εντούτοις, υπάρχουν 6,3 εκ. άνθρωποι παγκοσμίως
που πάσχουν από την ασθένεια και πρέπει να υπομένουν
αθεράπευτη αδυναμία, τρέμουλο, ακαμψία
και όλα τα άλλα συμπτώματα της ασθένειας,
οπότε αυτό που χρειαζόμαστε είναι αντικειμενικά εργαλεία
που ανιχνεύουν την ασθένεια πριν να είναι πολύ αργά.
Πρέπει να έχουμε τη δυνατότητα να υπολογίζουμε την εξέλιξη αντικειμενικά
και τελικά, ο μόνος τρόπος να ξέρουμε
ότι όντως έχουμε βρει θεραπεία είναι όταν θα έχουμε
μια αντικειμενική μέτρηση που να δίνει μια σίγουρη απάντηση.
Αλλά δυστυχώς, δεν υπάρχουν βιοδείκτες
για τη νόσο του Πάρκινσον και άλλες κινητικές διαταραχές
και δεν μπορείς να κάνεις μια απλή εξέταση αίματος,
το καλύτερο τεστ που έχουμε
είναι ένα νευρολογικό τεστ που διαρκεί 20 λεπτά.
Πρέπει να πας στο νοσοκομείο για να το κάνεις και είναι πάρα πολύ ακριβό
και αυτό σημαίνει ότι, με εξαίρεση τις κλινικές δοκιμές,
δεν το κάνουν καθόλου. Ποτέ.
Αν όμως μπορούσαν να κάνουν οι ασθενείς αυτό το τεστ στο σπίτι;
Αυτό θα γλίτωνε το μακρύ ταξίδι στο νοσοκομείο
και επίσης εάν μπορούσαν να κάνουν αυτό το τεστ μόνοι τους,
δεν θα απαιτούνταν πολυδάπανες ώρες απασχόλησης.
Κοστίζει περίπου 300 δολάρια σε μια
νευρολογική κλινική.
Θέλω να προτείνω κάτι αντισυμβατικό
για να πετύχουμε το στόχο μας,
επειδή από μια τουλάχιστον άποψη, είμαστε όλοι
βιρτουόζοι όπως ο φίλος μου ο Γιαν Στρίπλινγκ.
Εδώ βλέπουμε ένα βίντεο με δονούμενες φωνητικές χορδές.
Αυτές είναι ενός υγιούς ατόμου ενώ μιλάει,
και έτσι μπορούμε να μας φανταστούμε σαν φωνητικούς χορευτές μπαλέτου,
επειδή πρέπει να συντονίζουμε όλα αυτά τα φωνητικά όργανα
για να παράγουμε ήχους και έχουμε όλοι μας
τα απαιτούμενα γονίδια. Το FoxP2, για παράδειγμα.
Όπως στο μπαλέτο, απαιτείται υψηλή εκπαίδευση.
Απλά σκεφτείτε πόσο καιρό χρειάζεται ένα μωρό για να μάθει να μιλάει.
Από τον ήχο, μπορούμε να παρακολουθήσουμε
τις θέσεις των φωνητικών χορδών καθώς δονούνται
και όπως τα άκρα επηρεάζονται από τη νόσο του Πάρκινσον,
το ίδιο κάνουν και οι φωνητικές χορδές.
Στο κάτω μέρος, μπορείτε να δείτε ένα παράδειγμα
ακανόνιστου τρέμουλου των φωνητικών χορδών.
Βλέπουμε όλα τα ίδια συμπτώματα.
Βλέπουμε φωνητικό τρέμουλο, αδυναμία, και ακαμψία.
Η ομιλία γίνεται πιο σιγανή και περισσότερο με την αναπνοή
σταδιακά και αυτό είναι ένα παράδειγμα συμπτώματος.
Αυτά τα φωνητικά εφέ είναι πολύ ανεπαίσθητα,
σε μερικές περιπτώσεις, αλλά με οποιοδήποτε ψηφιακό μικρόφωνο
και χρησιμοποιώντας λογισμικό φωνητικής ανάλυσης ακριβείας
σε συνδυασμό με την πιο σύγχρονη μηχανική μάθηση,
που είναι πολύ ανεπτυγμένη πλέον,
μπορούμε να δούμε ακριβώς σε ποιο σημείο βρίσκεται κάποιος
μεταξύ υγείας και ασθένειας
χρησιμοποιώντας μόνο φωνητικά σήματα.
Πόσο καλά είναι τα τεστ με βάση τη φωνή σε σύγκριση
με τα εξειδικευμένα κλινικά τεστ; Είναι και τα δύο μη επεμβατικά.
Το νευρολογικό τεστ είναι μη επεμβατικό. Και τα 2 χρησιμοποιούν υπάρχουσα υποδομή.
Δεν χρειάζεται να σχεδιαστούν καινούργια νοσοκομεία για να μπορούν να το κάνουν.
Είναι και τα δύο ακριβή. Επιπλέον όμως,
τα τεστ φωνής δεν χρειάζονται εξειδίκευση.
Αυτό σημαίνει ότι είναι αυτοχορηγούμενα.
Είναι ταχύτατα, χρειάζονται 30 δευτερόλεπτα το πολύ.
Είναι πάμφθηνα και όλοι ξέρουμε τι γίνεται όταν κάτι
έχει ελάχιστο κόστος,
μπορεί να επεκταθεί σε τεράστιο βαθμό.
Και να μερικοί εξαιρετικοί στόχοι που μπορούμε να θέσουμε πλέον.
Μπορούμε να μειώσουμε τις πρακτικές δυσκολίες των ασθενών.
Δεν υπάρχει λόγος να πάνε στην κλινική για ένα τσεκάπ ρουτίνας.
Με υψηλής συχνότητας παρακολούθηση θα έχουμε αντικειμενικά δεδομένα.
Μπορούμε να κάνουμε μαζικές οικονομικές στρατολογήσεις για κλινικές δοκιμές
και, για πρώτη φορά, να κάνουμε αξιολόγηση διαλογής
σε μεγάλες ομάδες ατόμων.
Έχουμε την ευκαιρία να ξεκινήσουμε έρευνα
για πρώιμους βιοδείκτες της ασθένειας πριν να είναι πολύ αργά.
Έτσι, κάνοντας σήμερα τα πρώτα βήματα σε αυτή την κατεύθυνση,
ανακοινώνουμε την Πρωτοβουλία Φωνής Πάρκινσον.
Σε συνεργασία με την Aculab και την PatientsLikeMe, στοχεύουμε
στην ηχογράφηση μεγάλου αριθμού φωνών παγκοσμίως
για τη συλλογή αρκετών δεδομένων που θα οδηγήσουν στην επίτευξη αυτών των στόχων.
Έχουμε τοπικούς αριθμούς προσβάσιμους σε
750 εκ. ανθρώπους στον πλανήτη.
Οποιοσδήποτε, είτε υγιής είτε με Πάρκινσον, μπορεί να καλέσει φτηνά,
και να αφήσει ηχογραφήσεις, διάρκειας μερικών λεπτών
και είμαι στην ευχάριστη θέση να ανακοινώσω ότι έχουμε ήδη πετύχει
6% του στόχου μας σε μόλις 8 ώρες.
Ευχαριστώ. (Χειροκρότημα)
(Χειροκρότημα)
Τομ Ράιλλι: Μαξ, αν έχετε δείγματα από, ας πούμε,
10.000 άτομα,
θα είστε σε θέση να ξέρετε ποιος είναι υγιής και ποιος όχι;
Τι θα συμπεράνετε από αυτά τα δείγματα;
Μαξ Λιτλ: Ναι. Ναι. Αυτό που γίνεται είναι ότι,
κατά τη διάρκεια του τηλεφωνήματος πρέπει να υποδείξεις εάν
έχεις την ασθένεια ή όχι. ΤΡ: Μάλιστα.
ΜΛ: Μερικοί μπορεί να μην το κάνουν. Μπορεί να δυσκολεύονται.
Αλλά θα έχουμε ένα τεράστιο δείγμα από δεδομένα που
συλλέγονται με διαφορετικές συνθήκες και αυτό είναι
ιδιαίτερα σημαντικό διότι στις διαφορετικές συνθήκες
ψάχνουμε να βρούμε τους συγχυτικούς παράγοντες
και τους ακριβείς δείκτες της ασθένειας.
ΤΡ: Έχετε ακρίβεια 86% τώρα;
ΜΛ: Πολύ μεγαλύτερη από τόσο.
Στην ουσία, ο Θανάσης, ένας μαθητής μου, που πρέπει να τον αναφέρω
επειδή έχει κάνει φανταστική δουλειά,
έχει αποδείξει ότι το σύστημα δουλεύει και σε δίκτυο κινητής τηλεφωνίας
και τώρα έχουμε ακρίβεια κατά 99%.
ΤΡ. 99. Αυτή είναι σημαντική βελτίωση.
Δηλαδή αυτό σημαίνει ότι ο κόσμος θα μπορεί --
ΜΛ: (Γέλια)
ΤΡ: Ο κόσμος θα μπορεί να παίρνει τηλέφωνο από το κινητό του
για να κάνει το τεστ και τα άτομα με Πάρκινσον θα μπορούν να τηλεφωνούν,
να ηχογραφούν τη φωνή τους και ο γιατρός τους θα ελέγχει
την πρόοδό τους, θα βλέπει πώς εξελίσσεται η ασθένεια.
ΜΛ: Φυσικά.
ΤΡ: Ευχαριστώ πάρα πολύ. Ο Μαξ Λιτλ κυρίες και κύριοι.
ΜΛ: Ευχαριστώ, Τομ (Χειροκρότημα)